ปัจจัยความเสี่ยง

บริษัทฯ ให้คำมั่นสัญญาว่าจะพัฒนาระบบการบริการความเสี่ยงทั้งทางด้านการดำเนินและด้านการเงิน
เงื่อนไขของสภาวะเศรษฐกิจ สิ่งแวดล้อม รวมถึงด้านทรัพยากรมนุษย์
ความเสี่ยงที่ส่งผลกระทบต่อการดำเนินงานของบริษัทฯ จะมีรายละเอียดดังที่จะได้กล่าวถึง
รวมทั้งการบริหารเพื่อลดความเสี่ยงของแต่ละปัจจัย
ทั้งนี้ความเสี่ยงเหล่านี้อาจจะไม่ใช่ความเสี่ยงทั้งหมด
เนื่องจากอาจมีความเสี่ยงภายนอกที่อยู่นอกเหนือความคาดหมายและไม่สามารถควบคุมได้
ซึ่งอาจจะส่งผลกระทบต่อการดำเนินงานของบริษัทฯ ได้

1.  ปัจจัยความเสี่ยงที่เกี่ยวข้องกับการดำเนินงาน

    1.  ความเสี่ยงจากการล้าสมัยของสินค้าคงคลัง

การจัดหาวัตถุดิบและการวางแผนการผลิตของบริษัทฯนั้นจะเป็นไปตามประมาณการของลูกค้า
ซึ่งจะสามารถปรับเปลี่ยนได้ตามเงื่อนไขของการซื้อขายสินค้า
บริษัทฯได้จัดตั้งทีมงานและระบบการจัดการเพื่อให้สามารถรักษาระดับของสินค้าคงคลังให้สอดคล้องกับความต้องการของลูกค้าได้อย่างเหมาะสม

ขณะเดียวกันบริษัทฯได้นำระบบผลิตตามคำสั่ง (Make to Order) มาใช้เป็นนโยบายผลิตสินค้า
โดยยอดขายส่วนใหญ่จะมาจากการผลิตสินค้าภายใต้ตราสินค้าของลูกค้า (OEM)
ซึ่งมีความเสี่ยงด้านการล้าสมัยของสินค้าคงคลังจำกัด ทั้งนี้อัตราส่วนสินค้าล้าสมัย ณ สิ้นปี 2552
อยู่ที่ระดับร้อยละ 2.36 อย่างไรก็ตามยอดขายแบบ ODM
ซึ่งจะมีความเสี่ยงในเรื่องการล้าสมัยของวัตถุดิบคงคลังมากกว่าจะส่งผลกระทบเพียงเล็กน้อยต่อบริษัทฯ
เนื่องจากรายได้จากสินค้า ODM เป็นเพียงส่วนน้อยเท่านั้น

บริษัทฯ
มีการวางนโยบายการควบคุมสินค้าคงคลังที่ล้าสมัยอย่างเคร่งครัดโดยการควบคุมตารางการส่งสินค้าและวัตถุดิบเพื่อลดความเสี่ยงได้
วัตถุดิบและสินค้าคงคลังที่ล้าสมัยจะได้รับการประเมินมูลค่าทุกไตรมาสจากผู้สอบบัญชีซึ่งจะเป็นไปตามมาตรฐานการบัญชี
และบริษัทฯจะทำการตัดบัญชีสำหรับสินค้าหรือวัตถุดิบที่ไม่มีการเคลื่อนไหวเกิน 2 ปี

2.  ความเสี่ยงจากการพึ่งพิงลูกค้ารายใหญ่

บริษัทฯได้สร้างความสัมพันธ์ที่ยั่งยืนกับลูกค้ามาเป็นเวลานาน ด้วยการให้บริการด้านเทคโนโลยีใหม่ๆ
และร่วมทำงานอย่างใกล้ชิดอย่างต่อเนื่องเพื่อเพิ่มขีดความสามารถในการแข่งขันให้กับทั้ง 2 ฝ่าย
ในขณะที่บริษัทฯเองยังคงมุ่งมั่นในการขยายฐานลูกค้าเพื่อลดการพึ่งพิงลูกค้ารายใหญ่ต่อไป

3.  ปัจจัยความเสี่ยงจากการพึ่งพิงและการแข่งขันกับบริษัทแม่

ผู้ถือหุ้นรายใหญ่ของบริษัทฯ คือ Kinpo Electronics, Inc และ Compal Electronics Inc
ซึ่งต่างก็เป็นผู้ผลิตสินค้าอีเล็คโทรนิคส์ในไต้หวัน ทั้งนี้ไม่มีการแข่งขันโดยตรงระหว่าง บริษัท Kinpo
บริษัท Compal และบริษัทฯ เนื่องจากแต่ละบริษัทฯ
จะมีกลุ่มผลิตภัณฑ์และทีมวิจัยพัฒนาของแต่ละบริษัทเอง Kinpo Electronics
ได้มุ่งเน้นการผลิตเครื่องคิดเลข สำหรับ Compal Electronics Inc
ได้มุ่งเน้นไปที่การผลิตเครื่องคอมพิวเตอร์โน๊ตบุคส์ ในขณะที่บริษัทฯ มุ่งเน้นการผลิต ปริ้นเตอร์
แผงวงจร PCB โทรศัพท์เคลื่อนที่และเครื่องรับส่งสัญญาณดาวเทียม
และนอกจากนี้บริษัทฯไม่ได้รับความช่วยเหลือด้านการเงินจากผู้ถือหุ้นรายใหญ่แต่อย่างใด

4.  ความเสี่ยงจากการการแข่งขันและเทคโนโลยี

ในวงการธุรกิจแบบ EMS นั้น บริษัทฯ
มีประสบการณ์ด้านการแข่งขันในตลาดทั้งในด้านต้นทุนและเทคโนโลยี
เพื่อให้สอดคล้องกับตลาดที่มีการเปลี่ยนแปลงอยู่ตลอดเวลา
บริษัทฯได้พยายามปรับปรุงความสามารถการผลิตในการลดต้นทุนเพื่อรักษาความสามารถของการแข่งขันและเพิ่มประสิทธิภาพด้านการวิจัยและพัฒนาผลิตภัณฑ์ด้วยจุดประสงค์เพื่อสร้างความรู้ความสามารถด้านเทคโนโลยีในอุตสาหกรรมนี้
บริษัทฯได้วางแผนการลงทุนดังกล่าวในปีนี้อีกด้วย

5.  ปัจจัยความเสี่ยงจากการมุ่งเน้นปริมาณการสั่งซื้อวัตถุดิบ

บริษัทฯได้จัดตั้งศูนย์การจัดซื้อวัตถุดิบเพื่อให้มั่นใจในตารางการขนส่งที่ตรงเวลาและคุณภาพของคู่ค้าเพื่อลดความเสี่ยงโดยการมุ่งเน้นไปยังคู่ค้าเฉพาะราย
ในขณะที่บริษัทฯได้จัดตั้งศูนย์การตรวจสอบคุณภาพเพื่อทำการตรวจสอบวัตถุดิบอย่างเข้มงวดก่อนนำเข้าสู่กระบวนการผลิต
ทำให้บริษัทฯสามารถรักษาคุณภาพในการผลิตไว้ได้ นอกจากนี้วัตถุดิบที่ซื้อมากจากลูกค้า
(Consigned Material) นั้นก็ต้องผ่านกระบวนการตรวจสอบคุณภาพตามวิธีการของบริษัทฯ
เพื่อลดความผิดพลาดที่อาจจะเกิดขึ้นในกระบวนการผลิต

นอกจากนี้บริษัทฯยังได้สร้างความสัมพันธ์ที่แน่นแฟ้นกับคู่ค้าเพื่อลดความซ้ำซ้อนของต้นทุนและสามารถปรับปรุงสถานการณ์ของธุรกิจร่วมกันได้

2.  ปัจจัยความเสี่ยงที่เกี่ยวข้องกับสภาวะเศรษฐกิจและตลาดเงิน

    1.  ความเสี่ยงจากการผันผวนของดอกเบี้ย

บริษัทฯ
มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงินและเงินกู้ยืมที่มีดอกเบี้ย
อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาด ในปัจจุบัน
ความเสี่ยงจากอัตราดอกเบี้ยของบริษัทฯและบริษัทย่อยจึงอยู่ในระดับต่ำ
ทั้งนี้อัตราดอกเบี้ยปัจจุบันอยู่ที่ร้อยละ 0.01-1.71
ในขณะที่บริษัทฯมีเงินกู้ยืมทั้งระยะสั้นและระยะยาวจากสถาบันการเงินเพื่อสร้างความมั่นคงในการดำเนินงานของบริษัทฯ

2.  ความเสี่ยงจากอัตราแลกเปลี่ยน

บริษัทฯ มีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้า
และการกู้ยืมหรือให้กู้ยืมเงินเป็นเงินตราต่างประเทศ
เพราะฉะนั้นความผันผวนของอัตราแลกเปลี่ยนในสกุลเงินเหรียญสหรัฐที่อาจจะส่งผลกระทบต่อสถานะการเงินของบริษัทฯได้
อย่างไรก็ดีบริษัทฯได้บริหารอัตราแลกเปลี่ยนโดยการจับคู่ระหว่างสินทรัพย์และหนี้สินที่มีสกุลเงินเดียวกัน
(Naturally hedged) ซึ่งสามารถลดความเสี่ยงในด้านอัตราแลกเปลี่ยนได้ส่วนหนึ่ง
และนอกจากนี้บริษัทฯยังได้ป้องการความเสี่ยงจากอัตราแลกเปลี่ยนโดยการทำ currency
forward และ currency option
เพื่อป้องกันความเสี่ยงจากการผันผวนของอัตราแลกเปลี่ยนอีกด้วย

  นอกจากนี้บริษัทฯได้พยายามติดตามสภาวะเศรษฐกิจของโลกและการเคลื่อนไหวของตลาดอัตราแลกเปลี่ยนอย่างต่อเนื่องเพื่อลดความเสียงในการสูญเสียดังกล่าว